Johannes Semper

Johannes Semper (22. maaliskuuta 1892 Pahuveren kylä, Tarvastu – 2. helmikuuta 1970 Tallinna) oli virolainen kirjailija ja kääntäjä.

Vuosina 1910–1927 Semper opiskeli Pietarissa, Riiassa, Moskovassa, Berliinissä ja Pariisissa. Vuonna 1928 hän valmistui Tarton yliopistosta. Semper väitteli tohtoriksi aiheenaan André Giden tuotanto. Koko 1930-luvun Semper toimi kirjallisuusaikakauskirja Loomingin päätoimittajana.  Hänestä tuli Viron sosialistisen neuvostotasavallan opetusministeri vuonna 1940 Varesin kansanhallituksessa.

Semper kirjoitti Viron sosialistisen neuvostotasavallan hymnin sanat.

Semperin laajassa tuotannossa on älyllistä runoutta, psykologista proosaa, matkakirjoja ja esseistiikkaa. Semperin runotuotantoa on julkaistu suomeksi antologiassa Eestin runotar (WSOY, 1940). Hän kuului Siuru- ja Tarapita-kirjailijaryhmien perustajiin.Facta 2001, WSOY 1985, 14. osa, palsta 582

Suomennettuja runoja
AntologioissaJohannes Semper,  Luettelo suomennetuista runoista. Lahden kaupunginkirjaston runotietokanta. Päivitetty 3.9.2021, viitattu 11.9.2021
 Eestin runotar: virolaisen lyriikan antologia, toim. Elsa Haavio, Helsinki: WSOY 1940
 Veri ja kulta: Yrjö Jylhän suomentamaa maailmanlyriikkaa, Otava 1954
 Yrjö Jyrinkoski, Runomuistelmat: ohjelmistoa 20 vuoden ajalta, toim. Tom Kalima, Espoo: Weilin+Göös 1981
Runot
 Alaston kevät, suom. Yrjö Jylhä, antologioissa: Eestin runotar ja Veri ja kulta
 Joku kulki, suom Yrjö Jylhä,. antologioissa: Eestin runotar ja Veri ja kulta
 Kukkarannalla, suom. Yrjö Jylhä, antologiassa: Eestin runotar
 Tuulihyrrä, suom. Yrjö Jylhä, antologiassa: Eestin runotar
 Veturin itsemurha, suom. Yrjö Jylhä, antologioissa: Eestin runotar ja  Runomuistelmat

 Lähteet 

Luokka:Virolaiset kirjailijat
Luokka:Viron kommunistisen puolueen poliitikot
Luokka:Viron opetusministerit
Luokka:Vuonna 1892 syntyneet
Luokka:Vuonna 1970 kuolleet